Subject: küsimus e-templi kohta
From: Mait Heidelberg - JUSTDIGI <[email-masked]>
To: "[email-masked]" <[email-masked]>
Date: Fri, 21 Mar 2025 18:26:05 +0000

Lugupeetud Kaisa Jaaksaar,
Vastuseks Teie küsimusele e-templi kasutusvõimaluste kohta lepingute sõlmimisel.
Märgite oma kirjas õigesti, et e-tempel ei asenda digiallkirja (ehk vastavalt EL eIDAS määruse terminitele kvalifitseeritud e-allkirja), mida loetakse õiguslikult tähenduselt võrdseks omakäelisega. Kvalifitseeritud e-tempel (ehk varasemalt käibel olnud mõistena  digitaalne tempel) on tehniline element, mis kindlasti tõstab usaldusväärsust dokumendi terviklikkuse ja päritolu suhtes, kuid ei mõjuta otseselt dokumendi õiguslikku tähendust.
Lepingulistes suhetes võivad osapooled sõlmida lepinguid mistahes vormis, kui seadus ei sätesta lepingu kohustuslikku vormi (VÕS § 11 lg 1, TsÜS § 77 lg 1). Leping loetakse sõlmituks poolte vahelise tahteavalduse vahetamisel (TsÜS § 67 lg 2). Kui seaduses lepingu sõlmimiseks kirjaliku vormi nõuet ei ole, võib lepinguid sõlmida näiteks kirjalikku taasesitamist võimaldavas vormis. Kirjalikku taasesitamist võimaldava vormi puhul lepingupoolte omakäelisi või sellega võrdsustatud e-allkirju tingimata kasutama ei pea. Sellegipoolest võib taolise lepingu sõlmimisel kasutada ka poole/poolte e-allkirju ja lisada dokumentidele  e-templeid, kui pooled on nii kokku leppinud.

Lugupidamisega,
Mait Heidelberg
nõunik
IT-õiguse talitus
Justiits- ja Digiministeerium
+372 639 7613 [email-masked]<mailto:%7BE-mail%7D>
www.justdigi.ee<https://www.justdigi.ee/> | Suur-Ameerika 1, Tallinn